Жыхары гэтага Савета ганарацца тым, што чэмпіёнка Алімпійскіх гульняў Надзея Астапчук жыла ў р. п. Рэчыца і вучылася ў мясцовай СШ № 2. Заслужаны настаўнік Беларускай ССР Марыя Андрэеўна Прылуцкая доўгі час працавала настаўніцай, намеснікам дырэктара Рэчыцкай сярэдняй школы. Заслужаны работнік культуры Беларускай ССР Сцяпан Адамавіч Цімановіч нарадзіўся ў рабочым пасёлку і дасягнуў асаблівых працоўных поспехаў, калі ўзначальваў раённае кінавідэапрадпрыемства. Ураджэнец вёскі Бухлічы Яўген Сямёнавіч Мішук жыве цяпер у Маскве, з 2002 года з’яўляўся старшынёю Камітэта электраэнергетычнага Савета Садружнасці Незалежных Дзяржаў.